Tieners - kerksondermure
Tel: 012 663 2003 x254
Tienerdiens (Gr. 8-10) - Jeugouditorium
Kleingroepe (Gr. 8-10)
Belydenisklas (Gr. 11) - Rooisaal
Kleingroepe (Gr. 8 - 10)
Belydenisklas (Gr. 11)
kerksondermure het die voorreg om 'n groot groep tieners elke Sondag te bedien. By Hippolaan word die Tienerbediening hoofsaaklik in twee dele verdeel. Die Belydenisklas geskied van 17:00 tot 18:00, waarna die tieners aangemoedig word om die aanddiens by te woon. Die graad 8 tot 10's het elke week 'n kleingroepbyeenkoms, wat voorafgegaan word deur 'n gesamentlike Tienerdiens. Hierdie Tienerdiens vind plaas van 17:30-18:30. Elke diens het Praise & Worship wat deur kerksondermure se eie tienerband, Diepkant, gelei word.
By Midstream geskied die Belydenisklas van 16:30 tot 17:30 elke Sondag, waarna die tieners die tienerdiens om 17:30 in die hoofouditorium kan bywoon. Die graad 8 tot 10's word ook aangemoedig om die tienerdiens by te woon, waarna hul kleingroepe plaasvind van 18:30 tot 19:30.
Die Tienerbediening se fokus is om weg te beweeg van 'n onderwysmodel na 'n fasiliteerdersmodel. Tydens die kleingroepe word daar gefokus op 5 waardes nl. gebed, getuig, geniet, groei en gee. Die preektema in die Tienerdiens sluit aan by die kleingroepe en daarom is dit belangrik dat kinders teenwoordig is by beide die geleenthede.
By kerksondermure is die Belydenisjaar in die tieners se graad 11 jaar. Daar is geleentheid waar 'n kleingroepbyeenkoms een keer per week plaasvind. Elke tiener is in 'n groep ingedeel waar hy/sy 'n verhoudingspad stap saam met 'n toegewyde groepleier. Die Belydenisjaar word afgesluit met 'n verpligte kamp. In die tieners se graad 12 jaar is daar 2 geleenthede by Hippolaan en 1 geleentheid by Midstream, waar die keuse uitgeoefen kan word vir Belydenisaflegging.
Tienerbediening fokus daarop dat die tieners en ook die groepleiers meer betrokke raak by uitreike. 'n Hele paar uitreikgeleenthede word deur die jaar geskep waar die jongmense kan inskakel. Deur betrokke te raak en meer van hulself te gee, leer hulle ook op hierdie manier.
Daar is verskeie maniere om by tienerbediening betrokke te raak: as groepleier, deur gebed/intersessie, deur uitreike of selfs moontlik 'n nuwe bediening! Indien jy wil betrokke raak, kan jy 'n afspraak maak met Belinda Nel vir 'n gesprek en verdere inligting.